Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11077

e) más, egyéni használatra rendszeresített mentőfelszerelések, beleértve az utastájékoztató kiadványokat is. 2.2.10.2 A járató tájékoztassa az utasokat a közös használatra rendszeresített alapvető mentőfelszerelések elhelyezkedéséről és általános használatáról. 2.2.10.3 A repülés során bekövetkező vészhelyzetekben az utasokat a körülményeknek megfelelő vészhelyzeti tevékenységre utasítsák. 2.2.10.4 A járató biztosítsa, hogy a fel és leszállás során valamint bármikor, amikor a repülés alkalmával turbulencia, vagy bármely vészhelyzet következik be és ezt az óvintézkedést szükségesnek ítélik, a forgószárnyas légijármű fedélzetén tartózkodó valamennyi utas a rendelkezésre álló biztonsági övvel, vagy hevederrel az ülésbe legyen kötve. 2.2.11 Vízfelszín feletti repülések A 4.5.1 pont előírásai alapján a vízfelület felett repülést végrehajtó összes forgószárnyas légijármű jogosítva legyen a vízfelszínre történő kényszerleszállásra, azaz vízreszállásra. A vonatkozó tájékoztatás szerves részét képezze a vízfelszín (tenger) jellemzőinek ismertetése. 2007/70/II. szám 2.3 Repülés előkészítés 2.3.1 A repülési feladat végrehajtását ne kezdjék meg mindaddig, amíg nem töltötték ki a repülés előkészítési nyomtatványokat annak bizonyítására, hogy a légijármű parancsnoka meggyőződött az alábbiakról:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes